Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei ja tervetuloa maailmaani, joka on luonnollisesti yliluonnollinen.
Moni tuntee Gordon Robertsonin Klubi 700 -ohjelmasta, -
mutta ette tiedä kaikkea hänestä. Minä kuulin tästä vuosia sitten, -
mutta asia selvisi minulle kunnolla pari päivää sitten, -
kun Gordon kävi radio-ohjelmassani.
En liioittele sanoessani, että studiossa oli paranemisen virta.
Muistin Hesekielin sanat siitä, että missä Jumalan vesi virtaa, -
siellä on elämä. Sairaudet ja demonit saavat kyytiä, -
sillä Jumalan virta on täällä!
Gordon Robertson siis kasvoi erittäin kuuluisassa perheessä.
Kaikki muistavat hänen isänsä Patin, mutta hänen isoisäänsä harva tietää.
Hän oli USA:n senaattori ja kansanedustaja.
Perheet elivät aivan erilaista elämää.
Kotona syötiin soijapapuja ja rukoiltiin kuun lopussa -
rahaa laskujen maksamiseen, kun taas isoisä eli mukavasti.
5-vuotiaana Gordon alkoi saada profetioita, -
joiden mukaan hän tulisi työskentelemään Klubi 700:ssa.
Mitä ajattelit siitä 5-vuotiaana?
En halunnut sitä. Tällaisia asioita mielessäni liikkui.
En halunnut maksaa palvelutyöstä samaa hintaa kuin vanhempani.
Noinkin nuorena ajattelin, että palvelutyöllä oli liian kova hinta.
Jos tekisi jotain muuta, voisi saada niin paljon enemmän.
Niinpä päätit ruveta asianajajaksi, koska pidit isoisäsi elämäntyylistä.
Niinpä opiskelit Yalessa ja sait työn arvostetussa firmassa Virginiassa.
Olit menestyvä ja onnellinen, ja sinulla oli hyvä perhe.
Sitten sait puhelun ystävältäsi, pastori John Jimeneziltä.
Hän on nyt jo Herran luona. Tiesit hänen kuulevan Jumalan ääntä.
John sanoi: "Jumala sanoi, että sinun pitää tulla kanssani Intiaan.
Lähden parin päivän päästä." Mitä vastasit hänelle?
En uskaltanut kieltäytyä tai sanoa, että hän oli hullu.
Asianajajana tiesin, että Intiaan matkustava tarvitsi viisumin.
John oli lähdössä maanantaiaamuna, ja oli jo torstai-iltapäivä.
Sanoin, että lähtisin mukaan, jos John saisi minulle viisumin.
Järkevää ajattelua lakimieheltä. ―Tai sitten ei.
Gordon ei tiennyt, että John pelasi varman päälle.
Hänellä oli lakimiestä parempi neuvonantaja, Pyhä Henki.
Gordonin viisumi oli jo tulossa.
Sait viisumin ja nousit koneeseen. Mietit varmaan, että olit seonnut.
"Mitä ihmettä teen täällä? Miksi menen Intiaan? Tässä ei ole järkeä."
Aikatauluni siellä oli luku sinänsä.
Tilanne muuttui vielä pahemmaksi. Kun pääsit perille, John ilmoitti, -
että saarnaisit illalla 15 000 hindulle. Montako kertaa olit saarnannut?
En kertaakaan. ―Et kertaakaan?
Olin 12-vuotiaana noussut puhumaan kirkossa, mutten ollut saarnannut.
Miltä teistä tuntuisi joutua 15 000 hindun eteen kylmiltänne?
Se oli Intian Rajahmundryssa.
Se hyvä puoli siinä oli, että oli pakko alkaa taas rukoilla.
Suhteesi Jumalaan ei tainnut olla kovin hyvä? ―No ei todellakaan.
En ollut luopunut uskosta, mutten tosiaankaan elänyt Herralle.
Ja sitten jouduin saarnaamaan... Selvä juttu.
Tarvitsin kipeästi rukousvastauksia.
Nousin ja saarnasin 15 000 hindulle. En osannut esittää alttarikutsua.
Saarnasin asioita, joita olin oppinut lapsena isäni polvella istuessani.
Suureksi hämmästyksekseni -
ihmiset tulivat eteen ilman kutsua ja ottivat pelastuksen vastaan.
Kerro siitä brahmaanimiehestä. ―Siellä oli brahmaanipariskunta.
He tulivat sanomaan, että sanani olivat lävistäneet heidän sydämensä.
He eivät voineet muuta kuin uskoa tuohon Jeesukseen, josta puhuin.
En tiennyt, etteivät brahmaanit oikeastaan voi tulla uskoon.
Hinta on heille niin kova. He olivat jättämässä kaiken, asemansa, -
rahansa ja perheensä ottaakseen vastaan uuden uskon ja Jumalan.
Tiesin vain, että ihmisiä tuli uskoon.
Se ei johtunut minusta, vaan siitä, että Jumala teki työtään.
Olit niin hämmentynyt näistä tuloksista, ettet saanut unta, -
vaan lähdit ulos kolmelta yöllä. Oli menossa hindujen juhla, -
jolloin he valvovat koko yön uskoen olevansa turvassa pahoilta hengiltä.
Menit ulos ja selvitit välisi Jumalan kanssa. Mitä tapahtui?
Selvitin välini Jumalan kanssa. Annoin elämäni jälleen Hänelle.
Kävin kasteella nuorena ja täytyin Pyhällä Hengellä 12-vuotiaana.
14-vuotiaana aloin kulkea omaa tietäni. Nyt olin 35-vuotias -
ja pyysin anteeksi sitä, että olin elänyt itseäni enkä Jumalaa varten.
Sydämeeni laskeutui tuo yli ymmärryksen käyvä rauha.
Jumala vastaa rukouksiin, -
ja aivan erityisesti Hän vastaa katuvaisten ihmisten rukouksiin.
Kävelin ja sanoin joka askeleella: "Julistan tämän maan ja sen ihmiset -
kuuluviksi Jeesukselle." Sitten kuulin kovaa meteliä joelta.
Siellä oli hindutemppeli. Oli Shivan, tuhon jumalan yö.
Ihmiset palvoivat tätä jumalaa.
Kysyin ensin Jumalalta, oliko minun turvallista mennä temppeliin.
Hän vastasi, että oli, ja menin sisään.
Ensimmäisenä näin hindunaisen, joka kumarsi ja palvoi kivistä lehmää.
Hän poltti suitsukkeita, joiden savu nousi lehmän sieraimiin.
Hän ei suorittanut rituaalia, vaan rukoili hartaasti.
Hän rukoili epäjumalaa kontallaan maan tomussa ja etsi vastausta.
Reagoin tähän kolmella eri tavalla. Ensireaktioni oli suuttumus.
"Kuinka sinä, Jumalan kuvaksi luotu, uskallat kumartaa kivipatsasta?"
Sitten ajattelin: "Sinä rukoilet patsasta, minä elävää Jumalaa.
Katsotaan, kumpi vastaa." Vähän kuin Elia Baalin profeettojen kanssa.
Sitten kuulin takaani äänen: "Kukaan ei ole koskaan kertonut hänelle."
Se mursi minut. Hän oli elänyt näin pitkään, -
eikä kukaan ollut kertonut hänelle, että oli toinen tie, -
että oli Jumala, jota ei palvota kumartamalla puu- ja kivipatsaita.
Näkymätöntä ja kaikkivoipaa Jumalaa tulee palvoa elämällään.
Kun sydämesi murtui, Jumala vuodatti sinuun rakkautensa.
Kutsut sitä rakkauden kasteeksi. Millaista se oli?
Hän ilmestyi minulle.
Raamatun ilmestyksistä lukiessa miettii, kuinka ne oikein tapahtuivat.
Oli kuin silmäni olisivat avautuneet niin, että saatoin nähdä Hänet.
Ymmärsin vihdoin, että Hänessä me elämme, liikumme ja olemme.
Hän on aina läsnä, mutta yleensä Hän kätkeytyy silmiltämme.
Olin täysin hereillä ja näin Herran.
Silloin ymmärsin, kuinka paljon Hän rakasti näitä ihmisiä -
tuon epäjumalanpalveluksen keskellä.
Ja kuinka paljon Hän rakasti minua kaiken kapinani keskellä.
Hän ei ollut hylännyt minua eikä kääntänyt minulle selkäänsä.
Se tuntui rakkauden mereltä. Hän halusi kovasti tuntea minut -
ja myös nämä ihmiset, jotka olivat keskittyneet palvomaan jumaliaan.
Tämä vaikutti sinuun niin, että ilmoitit kotona odottavalle vaimollesi, -
että rupeaisitte lähetystyöntekijöiksi. Hänen mielestään olit meshugga.
Se on hepreaa ja tarkoittaa hullua. Palasit työelämän rutiineihin -
ja tulit toisiin ajatuksiin, sillä olit panostanut uraasi paljon.
Kokemuksen muisto haalistui. Sitten jouduit unessa taivaaseen.
Mitä tapahtui?
Unessa näin jälleen Jeesuksen edessäni -
aivan kuin hindutemppelissä. Siellä oli niin paljon rakkautta.
Se virtasi ylleni. Sitä ei todella voi sanoin kuvata.
Tiesin, että aikani oli lopussa ja kaikki oli selvää.
Oli aika nauttia taivaasta, paitsi että kuulin äänen takaani.
Käännyin ja näin lukemattoman määrän aasialaisia ihmisiä, -
jotka seisoivat jonossa.
Pimeä kuilu erotti heidät Jeesuksesta ja minusta.
He astuivat yksitellen kuilun kiviselle reunalle, osoittivat minua -
ja sanoivat: "Jos sinä olisit tullut, olisin uskonut."
Sinulla ei ollut muuta vaihtoehtoa kuin lähteä Herran työhön.
Aloitit hienoja asioita, kuten Aasian Klubi 700:n.
Perustit koulun Filippiineille. Kun olit Aasian Klubi 700:ssa, -
katsojaluvut kolminkertaistuivat, ja Pat Robertson ihmetteli USA:ssa, -
mitä hänen pojalleen oli tapahtunut.
Sitten luoksesi tuli profeetta. Mitä hän sanoi?
Hän oli Bill Hammond. Hän ei tuntenut minua.
Hän poimi minut väkijoukosta filippiiniläisellä areenalla.
Piileskelin takarivissä. Hän sanoi: "Sinä vaalea mies takana, tule eteen."
Katselin ympärilleni ja mietin, kuka tuo vaaleahiuksinen kaveri oli.
Muut olivat filippiiniläisiä, joten olin tuo kaveri. Hän sanoi: -
"Jumala haluaa viedä kasvosi ja äänesi kaikkialle maailmaan."
Ja loppu on historiaa. Perheesi ymmärsi Israelin juutalaisia.
Jo pienestä pitäen ymmärsit, että Jumalalla on heille suunnitelma.
Sait juutalaiset sydämellesi, kun kävit Itkumuurilla. Mitä tapahtui?
Olin vasta 11-vuotias.
Se oli vuosi 1969, eikä Jerusalem ollut enää pakanoiden hallussa.
Ihmiset iloitsivat Itkumuurilla ja tanssivat toorakääröjen kanssa.
Se kosketti minua, koska Herran kirkkaus oli läsnä.
Herra ja Hänen kansansa olivat palanneet Jerusalemiin.
Käynti Itkumuurilla oli minulle kuin ei-juutalaisten versio bar mitsvasta.
Halusin lasteni kokevan saman, ja vein heidät sinne 12-vuotiaina.
Muistan aina, kuinka palasin poikani kanssa Itkumuurilta.
Kuljimme käsi kädessä. Se oli minulle tärkeä hetki.
Poikani sanoi minulle: "Isä, tuntuu kuin olisin kotona."
Mitä sydämessäsi tapahtui tuolloin? Mitä Jumala teki sydämessäsi?
On kuin olisi kotona. Siion on paikka, jossa kaikki tapahtui.
On hienoa olla paikassa, jossa Abraham uhrasi Iisakin -
ja Jeesus uhrasi itsensä.
Siellä on tuon kaiken keskipisteessä. Jumala johtaa kansansa Siioniin.
Israel on Gordonin sydämellä.
Hän haluaa, että juutalaiset oppisivat tuntemaan Messiaan.
Niinpä hän tuotti upean 1,5-tuntisen elokuvan Israelista, toivon maasta.
Siinä kerrotaan juutalaisten paluusta Israeliin kaikkialta maailmasta -
dramatisoitujen kohtausten ja historiallisten videoiden kautta.
Israel on profetioiden täyttymys, ja vielä toteutumattomat profetiat -
tulevat täyttymään sen maaperällä. Katsotaan pätkä tästä elokuvasta.
Jos et ymmärrä Israelin roolia, ajaudut yhä syvemmälle harhaoppiin.
Haluan, että ymmärrät sen.
"Baabelin virtain vierillä -
siellä me istuimme ja itkimme, kun Siionia muistelimme."
"Vangitsijamme vaativat meiltä siellä lauluja ja orjuuttajamme iloa: -
Veisatkaa meille Siionin virsiä'.
Kuinka me voisimme veisata Herran virsiä vieraalla maalla?"
"Mutta nyt, näin sanoo Herra..."
"Älä pelkää, sillä minä olen lunastanut sinut, -
minä olen sinut nimeltä kutsunut; sinä olet minun."
"Sillä minä olen Herra, sinun Jumalasi, Israelin Pyhä".
"Koska minä sinua rakastan, -
annan minä ihmisiä sinun sijastasi ja kansakuntia sinun hengestäsi."
"Minä tuon sinun siemenesi päivänkoiton ääriltä, -
päivän laskemilta minä sinut kokoan.
Minä sanon pohjoiselle: Anna tänne!
ja etelälle: Älä pidätä!
Tuo minun poikani kaukaa -
ja minun tyttäreni hamasta maan äärestä -
KANSAKUNNAN UUSI SYNTYMÄ
ISRAELIN TULEVAISUUS
MESSIAAN PALUU
ISRAEL: TOIVON MAA
Ymmärrättekö, miksi intoilen siitä?
Se, mikä alkoi Israelissa, tulee myös päättymään siellä.
Olit Intiassa, kun sait Jumalalta ilmestyksen paranemisesta.
Olin saarnaamassa. Olin jo perustanut Asian Center for Missionsin.
Opetin lähetystyöntekijöitä kertomaan evankeliumia.
Näimme Pyhän Hengen vuodatusta ja pelastumisia, -
mutta en ollut käyttänyt parantamisen lahjaa. En edes halunnut sitä.
Valmistauduin puhumaan, ja Jumala puhui minulle hiljaisella äänellään: -
"Haluan parantaa sairaita tänään." Vastasin: "Etkä halua."
"En halua olla mukana siinä." ―Jotkut teistä sanovat samaa.
Hävisin väittelyn Jumalan kanssa ja saarnasin itselleni puoli tuntia.
Saarnasin uskosta, vaikken kunnolla itsekään tiennyt, mitä usko oli.
Lopuksi sanoin Jumalan sanoneen, että Hän halusi parantaa sairaita.
Kysyin, oliko kukaan ryhmästä sairas.
Yksi nainen takarivissä nosti kätensä.
Olin helpottunut, sillä hän nousi seisomaan. Hän ei siis ollut rampa.
Hän kuuli ja katsoi minua, joten hän ei ollut kuuro eikä sokea.
Jumala oli päästänyt minut helpolla. Sitten mielialani laski, -
sillä hän nosti ylös 12-vuotiaan pojan, joka ei ollut koskaan kävellyt.
Hän oli sairastanut lapsena polion, ja hänen jalkansa olivat kierot.
Polio on kammottava sairaus. Sydämeni murtui.
Mitä voisin tehdä? Tein, mitä osasin Jaakobin kirjeen luvun 5 mukaan.
Pyysin vanhimmat paikalle, voitelimme pojan öljyllä ja rukoilimme.
Mitään ei tapahtunut.
Pyysin apua Jumalalta.
"Jumala, teen kaiken, mitä osaan tehdä."
Tuskainen ääni vastasi: "Milloin aiot luottaa minuun?"
Ensin ajattelin, että se oli moite ja olin tehnyt kaiken väärin.
Sitten sisimpäni huusi: "Sopiiko nyt? Voinko luottaa sinuun nyt?"
Jumala tuntui vastaavan kyllä. Muistin, ettei Jeesus koskaan -
rukoillut sairaiden puolesta. Hän vain käski sairauksia lähtemään.
Se oli minusta loistava idea.
Astuin askeleen kauemmas pojasta, osoitin häntä ja sanoin: -
"Nouse ylös ja kävele!"
Käskit häntä. ―Niin.
Sanotaan, että usko on todellista. Minun ja tuon pojan välillä -
oli ilmassa jotain konkreettista, ja hänkin koki sen.
Hän nousi ylös ja käveli. Aluksi hän näytti aivan -
vastasyntyneeltä varsalta, joka otti horjuvia ensiaskeleitaan.
Pyysin häntä kävelemään lisää, ja hän vahvistui joka askeleella.
Saatoimme nähdä hänen jalkojensa kasvavan, kun niihin tuli lihasta.
Se oli todella hämmästyttävää.
Pojan sisar ei ollut ikinä puhunut. Sanoin hänelle vain: "Puhu!"
Ensimmäinen sana oli: "Halleluja!" Toinen sana taas "Hoosianna!"
Sitten hän huomasi puhuvansa ja sanoi: "Amma, amma" eli "Äiti" -
ja juoksi äitinsä luo. Tuo paikka suorastaan räjähti.
Ihmiset vaativat päästä kasteelle. Minun ei tarvinnut suostutella heitä.
He sanoivat: "Haluan päästä kasteelle ennen kuin aurinko laskee."
Pidimme ex tempore -kastejuhlan tuossa seurakunnassa.
Viitisentoista ihmistä kastettiin. Se muutti minut ja käsitykseni asiasta.
Kun Jumala puhuu, Hän puhuu koko iankaikkisuuden puolesta.
Hän haluaa parantaa joka päivä.
Jeesus Kristus on sama eilen, tänään ja iankaikkisesti.
Tiedättekö mitä? Jumalan virta on täällä.
Uskon, että kun Gordon rukoilee, monien selkä tai lonkat paranevat.
Saan monia tiedon sanoja. Gordon, puhu ihmisille.
Herra, tuomme eteesi ne, jotka ovat sairaita ja pyydämme, -
että annat meille uskoa. Usko on lahja Sinulta.
Katsomme Sinuun, uskomme alkajaan ja täydelliseksi tekijään, -
Vapahtajaan ja Parantajaan.
Sinun haavojesi kautta olemme parannetut, emme omien tekojemme.
Käskemme sairautta Jeesuksen nimessä lähtemään näistä ihmisistä.
Kipu, lähde nyt Jeesuksen nimessä äläkä enää tule takaisin.
Syöpä, kuivetu äläkä enää kasva.
Lähde nyt Jeesuksen nimessä.
Katsojien joukossa on nainen, jonka nimi on Elena.
Sinulla on sokaisevia päänsärkyjä. Otsasi ympärillä on kipunauha, -
joka ulottuu pääsi taakse ja oikealle puolelle. Jumala murtaa kivun nyt -
Jeesuksen nimessä. Sid, mitä Jumala on antanut sinulle?
Jo ennen ohjelman alkua Hän sanoi parantavansa kaikenlaista kipua.
Otan opikseni siitä, mistä Jumala puhui Gordonille.
Käsken sinua Jeshuan, Jeesuksen nimessä.
Jos sinulla on kipua niskassa, taivuttele päätäsi.
Jos selkäsi on kipeä, nouse seisomaan ja kumarru.
Studioyleisö, ette ole pelkkiä katsojia!
Jos teillä on kipua missä tahansa, ranteissa, sormissa, polvissa, -
päässä tai niskassa, käsken teitä nousemaan ylös ja testaamaan sitä.
Liikutelkaa itseänne. Jos ette tee niin, pitäkää sitten kipunne.
Täällä on paranemisen virta, älkää jääkö siitä paitsi.
Ja te siellä kotona, älkää jääkö paitsi paranemisestanne, -
koska kipu on lähtenyt näistä käsistä!
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
Arkisto-ohjelmien lisäksi voit seurata opetusta ja mentoriohjelmia -
Pohjois-Carolinan mediakeskuksesta.
Parhaiden, Hengen lahjoilla varustettujen opettajien avulla -
pääset Jumalan läsnäoloon ja voiteluun rukouskokouksissa.
Kaikki tämä osoitteessa www.SIDROTH.org/ISN
ISN varustaa sinut olemaan normaali -
Raamatun tarkoittamalla tavalla.
Sinulle opetetaan, kuinka kulkea Jumalan yliluonnollisessa.
Osoite on www.SIDROTH.org/ISN
Ohjelmassa ensi viikolla: -
Vieraani koki murhenäytelmän: -
Hänen pienellä pojallaan ei ollut aivotoimintaa eikä mitään toivoa.
Hän oli uskova, mutta ajautunut kauas Jumalasta.
Jeesus kuitenkin ilmestyi hänelle, ja Jumalan läsnäolo tuli hänen ylleen.
Hän meni sairaalaan ja sai kokea suuren ihmeen.
Joka kerta, kun hän kertoo siitä, tuo sama läsnäolo tarttuu muihin.
Valmistautukaa siihen!
Suomennos: Anni Lähteenmäki